E-barzh oberenn un arzour, rusian e orin, Peské e anv, « Ar wareg e Portivi » (e Porzh Pichon war an aod ouez, evit lavaret gwir) e vez adkavet an troioù-livañ ken damantus d’o efed hag an tresañ modern-se. Livet e oa bet e penn kentañ ar c’hantved e gourenez Kiberen ha diskouez a ra deomp tarzhioù-mor eonennek, klenket a-led dre vandennoù hogozik difetis, tra ma’z eus gant ar wareg ur stumm geometrek dioutañ e-unan.